সেই মূর্তি উন্মোচন অনুষ্ঠানের সামনেও ছিল প্রতিবাদ-বিক্ষোভের জমায়েত। এদের বেশিরভাগই কমিউনিস্ট আমলে পূর্ব জার্মানীতে অত্য়াচারের, হেনস্থার শিকার হয়েছিলেন। এঁরা মনে করেন সেই স্ট্যালিনবাদী কমিউনিস্ট শাসকদের অনুপ্রেরণা ছিলেন এই দার্শনিক। তাই তাঁর মূর্তি স্থাপনার বিরুদ্ধে তারা বিক্ষোভের ডাক দেন। ইউনিয়ন অব ভিক্টিম গ্রুপস অব কমিউনিস্ট টায়রানি নামে এদের একটি সংগঠন আছে। সেই সংগঠনের প্রধান দিতার দমব্রোস্কি বলেন, 'আমরা মার্ক্সের মূর্তিটির উন্মোচনের জোরালো প্রতিবাদ জানাচ্ছি। মার্ক্সবাদের যেকোনও রকম গুণগানের আমরা বিরোধিতা করবো। দমব্রোস্কির মতে, চিনের এই উপহার গ্রহণ করা ত্রিয়ের প্রশাসনের উচিত হয়নি। এটা কমিউনিস্ট শাসনের অত্যাচারিতদের প্রতি 'অসম্মানজনক এবং অমানবিক'।